section_heading: Atlético Madrid
paragraph_text: Karijeru je Torres započeo u mlađim uzrastima madridskog Atlética. Svoj prvi trofej osvojio je u dobi od 14 godina i to Nike turnir, a proglašen je i najboljim europskim nogometašem svoje dobne skupine. S 15 godina potpisao je svoj prvi ugovor s Atléticom. Sa 16 godina ušao je u prvu momčad juniora, ali je na početku sezone slomio potkoljeničnu kost i izbivao je sve do prosinca. Dana 27. svibnja 2001. Torres je odigrao prvu utakmicu za seniore, a tjedan dana kasnije postigao je svoj prvi gol protiv Albacetea.